Nafarroako Parlamentuak, 2018ko urtarrilaren 18an egindako Osoko Bilkuran, honako erabaki hau onetsi zuen: “Erabakia. Horren bidez, Espainiako Gobernua premiatzen da 1978ko Sanferminetako gertakariak direla-eta Estatuko Administrazioan dauden afera, egintza, dokumentu, informazio, datu eta objektu guztiak desklasifikatzeko behar den erabakia har dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Espainiako Gobernua premiatzen du behar den erabakia har dezan, Sekretu Ofizialei buruzko apirilaren 5eko 9/1968 Legean ezarritakoarekin bat –urriaren 7ko 48/1978 Legeak aldatu zuen–, 1978ko Sanferminetako gertakariak direla-eta Estatuko Administrazioan dauden afera, egintza, dokumentu, informazio, datu eta objektu guztiak desklasifikatzeko, eta zehazki, honekin batera doan eranskinean adierazitakoak.

2. Nafarroako Parlamentuak Espainiako Gobernuaren Ministro Kontseiluari igorriko dio erabaki hau”.

Iruñean, 2018ko urtarrilaren 19an

Lehendakaria: Ainhoa Aznárez Igarza

(Oharra: Aipatu eranskina foru parlamentarien eskura dago Zerbitzu Orokorretako bulegoetan eta Parlamentuaren kudeaketarako Agora sisteman.)